_:n2e341f1a4ca542b6a99abcd46cd18c1exb0
<http://schema.org/articleBody>
"U sredu, 12. septembra od 20.00, u Guarneriusu (Džordža Vašingtona 12) biće održan koncert \"Veče domaćih autora\" trija Madlen Stokić Vasiljević (violina), Marije Misita (violina) i Arpada Pečvarija (klavir).\r\n\r\nProgram koncerta čine dela savremenih domaćih kompozitora (Tatjana Milošević, Aleksandar Vujić, Dejan Despić, Svetislav Božić, Ivan Brkljačić, Dušan Radić), nastala tokom poslednje dve godine, a posvećena su violinistkinjama Madlen Stokić Vasiljević i Mariji Misiti, koje su ih ove godine izvele na više koncertnih nastupa u Srbiji.\r\n\r\nZa ovu priliku, kompozitori čija su dela na programu koncerta, pripremili su napise koje će, u ulozi naratora, čitati glumac Slobodan Stefanović. Ulaz je slobodan. (danubeogradu.rs)"
<https://www.danubeogradu.rs/2012/09/vece-domacih-autora-u-guarneriusu/>